నేహా సోలంకి

నేహా సోలంకి (జననం 1998 డిసెంబరు 25) భారతీయ మోడల్, సినీనటి. సహాయ దర్శకురాలు కూడా అయిన ఆమె మాయావి మాలింగ్ (2018), 90ఎంఎల్ (2019), ఏక్ బట్టే దో (2020) చిత్రాలకు ప్రసిద్ధి చెందింది.

 ప్రారంభ జీవితం 
నేహా సోలంకి 1998 డిసెంబరు 25న ఉత్తరాఖండ్‌లోని హల్ద్వానీలో జన్మించింది. ఆమె స్థానిక ఆమ్రపాలి ఇన్‌స్టిట్యూట్ ఆఫ్ హోటల్ మేనేజ్‌మెంట్ నుండి హోటల్ మేనేజ్‌మెంట్ లో డిప్లొమా పూర్తిచేసింది.

 కెరీర్ 
నేహా సోలంకి సేఠ్ జీ (2017)తో టెలివిజన్ రంగంలో నటిగా అరంగేట్రం చేసింది. ఆమె నటిగా కెరీర్ ఎంచుకునే ముందు కొన్ని ప్రాజెక్టులకు సహాయ దర్శకురాలిగా వ్యవహరించింది. 2019 లో 90ఎంఎల్ సినిమాతో టాలీవుడ్‌లోకి అడుగుపెట్టింది. ఆ తరువాత, ఆమె భాగ్ సాలే, గేమ్ ఆన్ వంటి తెలుగు సినిమాల్లో నటించింది. భాగ్‌ సాలేలో ఆమె ప్రముఖ సంగీత దర్శకుడు ఎం. ఎం. కీరవాణి తనయుడు శ్రీసింహా కోడూరి సరసన నటించింది. ఈ చిత్రానికి ప్రణీత్ సాయి దర్శకత్వం వహించాడు. ఈ సినిమాలోని ‘కూత రాంప్‌..’ అనే పాట యువతను అమితంగా ఆకట్టుకుంది.

2023లో భారతీయ హిందీ భాషా రొమాంటిక్ డ్రామా టెలివిజన్ సిరీస్ టిట్లీలో అవినాష్ మిశ్రాతో కలిసి ఆమె ప్రధాన పాత్రలో నటించింది. ఇది స్టార్‌ప్లస్‌, డిస్నీ+ హాట్‌స్టార్ లలో ప్రసారమయింది.

 ఫిల్మోగ్రఫీ 

 టెలివిజన్ 

 సేఠ్ జీ (2017)
 మాయావి మాలింగ్ (2018)
 టిట్లీ (2023)

 సినిమా 

 90ఎంఎల్ (2019)
 ఛలో ప్రేమిద్దాం (2021)
 గూడుపుఠాణి (2021)
 భాగ్ సాలే (2023)
 ప్రేమకథ (2023)
 గేమ్ ఆన్ (2024)

 మూలాలు 

వర్గం:1998 జననాలు
వర్గం:భారతీయ సినిమా నటీమణులు